คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๔๑/๒๕๖๐เรื่อง การบริหารจัดการยาเวชภัณฑ์ อวัยวะเทียม และอุปกรณ์ทางการแพทย์ตามโครงการพิเศษของสำนักงานหลักประกันสุขภาพแห่งชาติ โดยที่การบริหารจัดการยาเวชภัณฑ์ อวัยวะเทียม และอุปกรณ์ทางการแพทย์ตามโครงการพิเศษของสำนักงานหลักประกันสุขภาพแห่งชาติที่ผ่านมาสามารถทำให้ผู้ป่วยกลุ่มต่าง ๆ เข้าถึงบริการทางการแพทย์ได้มากขึ้นไม่ว่าจะเป็นผู้ป่วยที่จำเป็นต้องใช้ยาราคาแพงหรือต้องใช้ยาต้านพิษผู้ป่วยโรคไตอันเป็นการเพิ่มประสิทธิภาพของการจัดการระบบดูแลผู้ป่วยและช่วยประหยัดงบประมาณทางการแพทย์แต่เนื่องจากการดำเนินการดังกล่าวมีเหตุขัดข้องบางประการเกี่ยวกับอำนาจหน้าที่ของคณะกรรมการหลักประกันสุขภาพแห่งชาติและสำนักงานหลักประกันสุขภาพแห่งชาติรวมทั้งการจ่ายเงินกองทุนหลักประกันสุขภาพแห่งชาติ ในการจัดหายา เวชภัณฑ์อวัยวะเทียม และอุปกรณ์ทางการแพทย์ตามโครงการพิเศษที่ได้เคยดำเนินการมาแล้วเนื่องจากได้รับการทักท้วงจากหน่วยงานที่มีหน้าที่ตรวจสอบซึ่งจะทำให้การเข้าถึงบริการทางการแพทย์ตามโครงการพิเศษดังกล่าวไม่อาจทำได้อย่างทั่วถึงเช่นเคยส่งผลกระทบต่อระบบบริการสาธารณสุขในภาพรวมของประเทศ ซึ่งแม้ในปัจจุบันจะมีความพยายามในการแก้ไขปัญหาโดยเสนอให้มีการมอบอำนาจจากหน่วยบริการและมีการแต่งตั้งคณะกรรมการร่วมระหว่างกระทรวงสาธารณสุขและหน่วยบริการเพื่อให้การจัดหาและบริหารจัดการงบประมาณในการจัดหายา เวชภัณฑ์ อวัยวะเทียมและอุปกรณ์ทางการแพทย์ เป็นไปอย่างเหมาะสมและมีประสิทธิภาพ แต่จากการที่ได้มีการดำเนินการอย่างต่อเนื่องมาเป็นระยะเวลานานแล้วการที่จะเปลี่ยนแปลงการบริหารจัดการในระยะเวลาที่เหลือในปีงบประมาณพ.ศ. ๒๕๖๐ย่อมไม่อาจดำเนินการได้จึงจำเป็นต้องกำหนดมาตรการในการบริหารจัดการขึ้นเป็นพิเศษเพื่อรองรับการจัดหายา เวชภัณฑ์ อวัยวะเทียมและอุปกรณ์ทางการแพทย์ตามโครงการพิเศษดังกล่าวข้างต้นเพื่อมิให้งานบริการสาธารณสุขต้องหยุดชะงักหรือล่าช้าออกไปจนส่งผลกระทบต่อการให้บริการด้านสุขภาพของประชาชนอาศัยอำนาจตามความในมาตรา๒๖๕ ของรัฐธรรมนูญแห่งราชอาณาจักรไทย ประกอบกับมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ๑ ให้คณะกรรมการหลักประกันสุขภาพแห่งชาติมอบหมายให้สำนักงานหลักประกันสุขภาพแห่งชาติดำเนินการจัดหายาเวชภัณฑ์ อวัยวะเทียม หรืออุปกรณ์ทางการแพทย์ เพื่อสนับสนุนให้แก่หน่วยบริการและเพื่อเป็นหลักประกันว่าหน่วยบริการจะมียา เวชภัณฑ์อวัยวะเทียมหรืออุปกรณ์ทางการแพทย์ที่จำเป็นและเพียงพอไว้ให้บริการประชาชนการจัดหาตามวรรคหนึ่งให้ดำเนินการโดยใช้วิธีการซื้อ การซื้อเชื่อ หรือการยืมเฉพาะเท่าที่จำเป็นตามโครงการพิเศษจากองค์การเภสัชกรรมตามที่ได้เคยดำเนินการมาแล้ว จนถึงสิ้นปีงบประมาณ พ.ศ. ๒๕๖๐ข้อ๒ ให้องค์การเภสัชกรรมที่ขายหรือให้ยืมยาเวชภัณฑ์ อวัยวะเทียม หรืออุปกรณ์ทางการแพทย์ ตามข้อ ๑ มีสิทธิได้รับค่าใช้จ่ายจากกองทุนหลักประกันสุขภาพแห่งชาติตามสัญญาหรือข้อตกลงหรือหนังสือยืมที่จัดทำไว้กับสำนักงานหลักประกันสุขภาพแห่งชาติข้อ๓ ให้การจัดหาโดยการซื้อการซื้อเชื่อ การยืม การตรวจรับ การควบคุม และการจำหน่ายยาเวชภัณฑ์ อวัยวะเทียมหรืออุปกรณ์ทางการแพทย์ เฉพาะที่จำเป็นตามโครงการพิเศษที่คณะกรรมการหลักประกันสุขภาพแห่งชาติหรือสำนักงานหลักประกันสุขภาพแห่งชาติหรือองค์กรอื่นที่ได้รับมอบหมายจากสำนักงานหลักประกันสุขภาพแห่งชาติได้ดำเนินการไปก่อนวันที่คำสั่งนี้ใช้บังคับรวมทั้งการจ่ายเงินกองทุนหลักประกันสุขภาพแห่งชาติเป็นค่ายา เวชภัณฑ์ อวัยวะเทียมหรืออุปกรณ์ทางการแพทย์ตามเงื่อนไขที่คณะกรรมการหลักประกันสุขภาพแห่งชาติกำหนดซึ่งได้ดำเนินการไปแล้วโดยเปิดเผยและสุจริตถือเป็นการปฏิบัติตามอำนาจหน้าที่ของคณะกรรมการหลักประกันสุขภาพแห่งชาติและสำนักงานหลักประกันสุขภาพแห่งชาติและเป็นค่าใช้จ่ายของกองทุนหลักประกันสุขภาพแห่งชาติตามคำสั่งนี้ด้วยข้อ๔ ให้กระทรวงสาธารณสุขพิจารณาแก้ไขกฎหมายว่าด้วยหลักประกันสุขภาพแห่งชาติเพื่อแก้ไขปัญหาในการจัดหายาเวชภัณฑ์ อวัยวะเทียม และอุปกรณ์ทางการแพทย์อย่างเป็นระบบในระยะยาวให้แล้วเสร็จโดยเร็ว รวมทั้งจัดให้คณะกรรมการร่วมระหว่างกระทรวงสาธารณสุขและหน่วยบริการพิจารณากำหนดแนวทางการจัดหายาเวชภัณฑ์ อวัยวะเทียม และอุปกรณ์ทางการแพทย์ตลอดจนกำหนดมาตรการมิให้นำเงินที่ได้รับจากการจัดหาไปใช้ในการอื่นนอกจากการจัดหาตามข้อ๑ เพื่อให้การดำเนินการเป็นไปอย่างคุ้มค่า เหมาะสม โปร่งใส และมีประสิทธิภาพอันจะเป็นประโยชน์ต่อระบบบริการสาธารณสุขของประเทศข้อ๕ ในกรณีเห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ๖[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๓กันยายน พุทธศักราช ๒๕๖๐พลเอก ประยุทธ์ จันทร์โอชาหัวหน้าคณะรักษาความสงบแห่งชาติปวันวิทย์/ภวรรณตรี/จัดทำ๑๔ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๔ ง/หน้า ๑๘/๑๓ กันยายน ๒๕๖๐